**Ministru kabineta noteikumu projekta „****Grozījumi Ministru kabineta 2009.gada 10.marta noteikumos Nr.238 „Noteikumi par darbības programmas „Uzņēmējdarbība un inovācijas” papildinājuma 2.2.1.4.1.apakšaktivitāti „Atbalsts aizdevumu veidā komersantu konkurētspējas uzlabošanai””**

 **sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots, pamatojoties uz Eiropas Savienības struktūrfondu un Kohēzijas fonda vadības likuma 18.panta 10.punktu un *Euro* ieviešanas kārtības likuma 6.pantu un 30.panta pirmā daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2009.gada 10.marta noteikumu Nr.238 „Noteikumi par darbības programmas „Uzņēmējdarbība un inovācijas” papildinājuma 2.2.1.4.1.apakšaktivitāti „Atbalsts aizdevumu veidā komersantu konkurētspējas uzlabošanai” (turpmāk – MK noteikumi Nr.238) 5.punktu atbildīgā iestāde ir Ekonomikas ministrija (turpmāk- EM), savukārt saskaņā ar 9.punktu projekta iesniedzējs ir valsts akciju sabiedrība „Latvijas attīstības finanšu institūcija ALTUM” (turpmāk – sabiedrība Altum).2009.gada 21.aprīlī tika noslēgts līgums starp valsts akciju sabiedrību „Latvijas Hipotēku un zemes banka”[[1]](#footnote-1) un EM par projekta Nr.2DP/2.2.1.4.0/09/IPIA/EM/001 īstenošanu. Līgums nosaka komersantu konkurētspējas uzlabošanas aizdevumu īstenošanas nosacījumus un kārtību, piesaistot Eiropas Reģionālās attīstības fonda (turpmāk – ERAF) līdzfinansējumu. Aizdevumu izsniegšanai no ERAF līdzekļiem tiek izveidots Aizdevumu fonds.Uz š.g. 1.maiju sabiedrība Altum ir noslēgusi 91 aizdevumu līgumus par kopējo finansējumu 75 336 731 *euro*, t.sk. 49 451 050 *euro* ERAF finansējums, savukārt faktiski veiktie maksājumi ir 90 projektiem par kopējo finansējumu 71 207 759 *euro*, t.sk. 46 740 773 *euro* ERAF finansējums. Saskaņā ar MK noteikumu Nr.238 40.punktu projekta īstenošanas termiņš ir līdz 2014.gada 30.jūnijam.Saskaņā ar Ministru kabineta 2013.gada 18.jūnija noteikumu Nr.327 „Noteikumi par mikroaizdevumiem saimnieciskās darbības veicēju konkurētspējas uzlabošanai” (turpmāk – MK noteikumi Nr.327) 13.punktu mikroaizdevumus MK noteikumu Nr.327 ietvaros izsniedz finanšu starpnieki, kurus, pamatojoties uz MK noteikumu Nr.327 14.punktu, sabiedrība ar ierobežotu atbildību „Latvijas Garantiju aģentūra” (turpmāk - LGA) izvēlas saskaņā ar Publisko iepirkumu likumā noteikto iepirkumu procedūru. MK noteikumos Nr.327 pieejamas finansējums mikroaizdevumu piešķiršanai ir 5 miljoni *euro*. Finansējuma avots ir darbības programmas "Uzņēmējdarbība un inovācijas" papildinājuma 2.2.1.1.aktivitāte "Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos" (turpmāk – 2.2.1.1.aktivitāte).2013.gada 6.decembrī LGA izsludināja atklātu konkursu mikroaizdevumu finanšu starpnieku atlasei. LGA tika iesniegti tikai 2 pretendentu pieteikumi. Atbilstoši pretendentu (finanšu starpnieku) iesniegtajiem piedāvājumiem, pastāv bažas, ka mikroaizdevumu programmas ietvaros varētu tikt neapgūts publiskais līdzfinansējums 3,5 milj. *euro* apmērā. Lai nodrošinātu 2007.-2013.gada plānošanas perioda finansējuma apguvi (*n+2* principa izpildi, kas noteikts Padomes 2006.gada 11.jūlija Regulas (EK) Nr. 1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. 1260/1999 (turpmāk – Regula Nr.1083/2006) 93.panta 1. un 2.punktā) un ņemot vērā sabiedrības Altum pieredzi mikrokreditēšanā, īstenojot Latvijas un Šveices sadarbības programmas individuālā projektu „Mikrokreditēšanas programma” (turpmāk – Mikrokreditēšanas programma), kuras ietvaros 2,5 gada laikā tika piešķirti 917 aizdevumi mikrouzņēmumu biznesa projektu īstenošanai, t.sk. 642 gadījumos līdztekus aizdevumam piešķirts grants, EM ierosina samazināt 2.2.1.1.aktivitātes pieejamo finansējumu 3,5 milj. *euro* apmērā, novirzot to 2.2.1.4.1.aktivitātei „Atbalsts aizdevumu veidā komersantu konkurētspējas uzlabošanai” (turpmāk - 2.2.1.4.1. aktivitāte). Tādējādi EM organizēs otru projektu iesniegumu atlases kārtu 2.2.1.4.1. aktivitātes ietvaros un tiks slēgts atsevišķs līgums par projekta īstenošanu otrās kārtas ietvaros. Šāda pieeja nav pretrunā ar Regulas Nr.1083/2006 98.pantu. Tādējādi tiktu palielināta finanšu pieejamība tirgū - saimnieciskās darbības veicējiem būtu iespēja saņemt mikroaizdevumu 25 000 *euro* apmērā ar procentu likmes subsīdiju 50% apmērā. Papildus otrās projektu iesniegumu atlases kārtas ietvaros tiks apgūts finansējums, ko veido procentu ieņēmumi no noguldījumiem pirmās projektu iesniegumu atlases kārtas ietvaros 2 709 518 *euro* apmērā, ko veido ERAF finansējums 2 403 412 *euro* un valsts budžeta finansējums 306 106 *euro.* Šis finansējums, kā arī pārējais aktivitātes otrās projektu iesniegumu atlases kārtā pieejamais finansējums, kas netiek novirzīts mikrokredītu piešķiršanai, tiks novirzīts aizdevumiem saskaņā ar valsts atbalsta noteikumiem (2009.gada 17.februāra Ministru Kabineta noteikumu Nr.164 „Noteikumi par aizdevumiem komersantu konkurētspējas uzlabošanai” (turpmāk – MK noteikumi Nr.164), paredzot papildus atbalstu procentu likmes subsīdijas veidā 50% apmērā komersantiem, kuri atbilst MK noteikumu Nr.164 10.1.1. punktam un kuru aizdevumu summa nepārsniedz 500 000 *euro.*Procentu ieņēmumu no noguldījumiem finansēšanu tam pašam mērķim nosaka Eiropas Komisijas 2011.gada 21.februārī izdoto norādījumu attiecībā uz finanšu instrumentu ieviešanu „*Guidance Note on Financial Engineering Instruments under Article 44 of Council Regulation (EC) No 1083/2006”* 5.1.2.punkts.Tādējādi EM ierosina pirmās projektu iesniegumu atlases kārtas ietvaros noteikt projekta īstenošanas termiņu līdz 2014.gada 31.jūlijam, savukārt tad varētu uzreiz uzsākt īstenot otro projektu iesniegumu atlases kārtu, kas ilgtu līdz 2015.gada 31.oktobrim. Šie termiņi nozīmē pēdējo dienu, kad sabiedrība Altum var slēgt aizdevuma līgumu ar komersantu, savukārt izmaksāt finansējumu tā var līdz 2015.gada 31.decembrim. Tāda pieeja šobrīd ir arī atrunāta EM un sabiedrības Altum noslēgtajā līgumā par 2.2.1.4.1.aktivitātes projekta īstenošanu. Ņemot vērā, ka pirmās projektu iesniegumu atlases kārtas ietvaros nav nepieciešams tik liels finansējums vadības izmaksām, EM ierosina pārdalīt 365 751 *euro* finansējumu vadības izmaksām aktivitātes otrās projekta atlases kārtas īstenošanai. Plānotais vadības izmaksu apjoms nepārsniedz Komisijas 2006.gada 8.decembra Regulā (EK) Nr.1828/2006, kas paredz noteikumus par to, kā īstenot Padomes Regulu (EK) Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu, un Eiropas Parlamenta un Padomes Regulu (EK) Nr.1080/2006 par Eiropas Reģionālās attīstības fondu, 43.panta 4.punktā noteikto ierobežojumu – 4% mikroaizdevumu piešķiršanas gadījumā, savukārt 3% pārējo aizdevumu gadījumā. Papildus informējam, ka sabiedrībai Altum vadības izmaksas tiek aprēķinātas saskaņā ar EM un Finanšu ministriju saskaņoto „Programmu vadības izmaksu aprēķināšanas metodiku”. Papildus jānorāda, ka Mikokreditēšanas programmas ietvaros pieejamais finansējums ir izsmelts. 2013.gada augustā notika pēdējo lēmumu pieņemšana par programmas ietvaros pieejamā finansējuma piešķiršanu. Kopš 2013.gada septembra turpinās jaunu mikro aizdevumu piešķiršana no atmaksām; septiņu mēnešu laikā piešķirti 109 mikro aizdevumi 1.1. milj. *euro* apmērā. Vidēji mēnesī tiek piešķirti 15 mikro aizdevumi 8,5 tūkst. *euro* apmērā. Primāri, lai nodrošinātu n+2 principa izpildi, sabiedrība Altum piešķirs aizdevumus saskaņā ar normatīvajiem aktiem par aizdevumiem (MK noteikumi Nr.164), izņemot lauksaimniekus un citus MK noteikumiem Nr.164 neatbilstošus atbalsta saņēmējus, kuriem turpmāk finansējums joprojām būs pieejams Mikrokreditēšanas programmas ietvaros un Ministru kabineta 2009.gada noteikumu Nr.1065 “Noteikumi par aizdevumiem sīko (mikro), mazo un vidējo saimnieciskās darbības veicēju un lauksaimniecības pakalpojumu kooperatīvo sabiedrību attīstības veicināšanai” ietvaros. Saskaņā ar Regulas Nr.1083/2006 56.panta 1.punktu, izdevumi, tostarp lielajiem projektiem, ir atbilstīgi fondu atbalstam, ja tie faktiski veikti laikposmā no dienas, kad darbības programmas iesniegtas Komisijai, vai no 2007.gada 1.janvāra- atkarībā no tā, kura diena ir agrāk, - līdz 2015.gada 31.decembrim. Tādējādi 2.2.1.4.1.aktivitātes otrās projektu iesniegumu atlases kārtas ietvaros projekta īstenošanas termiņu var noteikt līdz 2015.gada 31.oktobrim. MK noteikumu Nr.238 grozījumu projekts paredz:1. noteikt, ka 2.2.1.4.1.aktivitātes ietvaros tiek organizētas divas projektu iesniegumu atlases kārtas;
2. palielināt 2.2.1.4.1. aktivitātes pieejamo finansējumu, noteikt pieejamo finansējumu mikroaizdevumiem, kā arī pārējiem aizdevumiem virs 25 000 *euro;*
3. pārdalīt finansējumu vadības izmaksām no pirmās projektu iesniegumu atlases kārtas uz otro projektu iesniegumu atlases kārtu 365 751 *euro* apmērā;
4. noteikt, ka otrās projektu iesniegumu atlases kārtas ietvaros iesniedz vienu projekta iesnieguma eksemplāru;
5. pagarināt sabiedrības Altum projekta īstenošanu pirmās projektu iesniegumu atlases kārtas ietvaros līdz 2014.gada 31.jūlijam, savukārt otrās projektu iesniegumu atlases kārtas ietvaros līdz 2015.gada 31.oktobrim;
6. noteikt, ka sabiedrībai Altum jāiesniedz noslēguma pārskats atbildīgajā iestādē līdz 2015.gada 15.novembrim abu atlases kārtu ietvaros;
7. ņemot vērā, ka ar 2014.gada 1.janvāri valsts A/S „Latvijas Hipotēku un zemes banka” tika mainīts nosaukums uz sabiedrību Altum, grozīt noteikumu projektā projekta iesniedzēja nosaukums;
8. precizēt MK noteikumu tekstu un projektu iesniegumu veidlapu (1.pielikums);
9. pārkonvertēt summas vērtēšanas kritērijā latos uz *eur*o, ievērojot Padomes 1997.gada 17.jūnija Regulas (EK) Nr. 1103/97 par dažiem noteikumiem attiecībā uz *euro* ieviešanu noteikto maiņas kursu, Padomes 2013.gada 9.jūlija Regulu (ES) Nr. 870/2013, ar ko groza Regulu (EK) Nr. 2866/98 attiecībā uz euro maiņas kursu Latvijai, kā arī ievērojot *Euro* ieviešanas kārtības likuma 6.pantā noteiktos noapaļošanas principus. Grozītās tiesību normas *euro* nav personām nelabvēlīgākas par sākotnējo tiesību normu latos un nerada vērā ņemamu negatīvu ietekmi uz valsts budžetu.
 |
| 3. | Projekta izstrādē iesaistītās institūcijas | Projekts šo jomu neskar.  |
| 4. | Cita informācija | Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nepieciešami grozījumi:1. darbības programmas „Uzņēmējdarbība un inovācijas” papildinājumā;
2. Ministru kabineta 2013.gada 18.jūnija noteikumos Nr.327 „Noteikumi par mikroaizdevumiem saimnieciskās darbības veicēju konkurētspējas uzlabošanai”;
3. Ministru Kabineta 2009.gada 17.februāra noteikumos Nr.164 „Noteikumi par aizdevumiem komersantu konkurētspējas uzlabošanai”;
4. Līgumā, kas noslēgts starp EM un LGA par 2.2.1.1.aktivitātes īstenošanu;
5. Līgumā, kas noslēgts starp EM un sabiedrību Altum par 2.2.1.4.1. aktivitātes pirmās projektu iesniegumu atlases kārtas projekta īstenošanu.
 |
| 2. | Atbildīgā institūcija | EM  |
| 3. | Cita informācija | Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | MK noteikumu projekta izpildi nodrošinās sabiedrība Altum un EM. |
| 2. | Projekta izpildes ietekme uz pārvaldes funkcijām | MK noteikumu projekta izpilde tiks nodrošināta sabiedrības Altum un EM esošo funkciju ietvaros. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | MK noteikumu projekta izpildei nav nepieciešams izveidot jaunas institūcijas. |
| 4. | Projekta izpildes ietekmes uz pārvaldes institucionālo struktūru. Esošu institūciju likvidācija | MK noteikumu projekta izpildei nav nepieciešams likvidēt esošās institūcijas. |
| 5. | Projekta izpildes ietekmes uz pārvaldes institucionālo struktūru. Esošu institūciju reorganizācija | MK noteikumu projekta izpildei nav nepieciešams reorganizēt esošās institūcijas. |
| 6. | Cita informācija | Nav. |

**Anotācijas II, III, V, VI sadaļa – projekts šo jomu neskar**

Ekonomikas ministrs V.Dombrovskis

Vīza: valsts sekretārs M.Lazdovskis

02.06.2014. 11:59

1508

E.Dlohi

67013082, Elina.Dlohi@em.gov.lv

1. Ar 2014.gada 1.janvāri VAS „Latvijas Hipotēku un zemes banka” (LHZB) nosaukums mainīts uz VAS „Latvijas attīstības finanšu institūcija „Altum” (sabiedrība Altum) [↑](#footnote-ref-1)